 Siciid Shugri isagoo hadalkiisa sii wata isla markaana ka hadlaya dhismaha mad-xafkaas, waxa uu yidhi Museum-kan marka laga tago taageerada dhinaca dawladda waxa hawshiisa dusha u ritay anigan idinla hadlaaya oo ah maalgaliyihii madxafkan, iyadoo sida aynu wada ognahay marka dal laga hadlayo ay mihiim tahay inaad soo bandhigto taariikhdiisa iyo waxyaabihii uu dadkaasi hidaha iyo dhaqanka u lahaa, tusaale ahaan dharkii ay xidhan jireen, waxyaabihii ay wax ku cuni jireen, taas markii aanu samaynay ayaa waxa aanu iyadana u galaynaa qaybta 2-aad ee iyaduna ka hadlaysa taariikhda Somaliland guud ahaan gaar ahaana qaybtii ka hadlaysay halgankii dheeraa ee SNM ee dalka lagu xoreeyey. 